ཨ་ཕ་ནི་དཔེ་ཆ་ཀློག་རྒྱུར་མཉེས་པོ་ཡོད།ལོ་རབས་བརྒྱད་ཅུ་པའི་ནང་དུ་བོད་ཡིག་དཔེ་དེབ་གསར་པ་མང་པོ་ཞིག་དཔར་སྐྲུན་བྱས་པ་ལས།ཨ་ཕས་དེ་དག་རེ་རེ་བཞིན་ཉོས་ཡོང་བ་རེད།ད་ལྟ་བསམ་ཚེ།སྐབས་དེ་དུས་ཁོང་གི་གླ་ཕོགས་མང་པོ་དེ་ཙམ་མེད་ཀྱང་།སྐབས་རེ་དཔེ་ཆ་གང་ཞིག་ཉོ་མ་ཐུབ་ཚེ།ཁོང་གིས་མི་གཞན་པའི་ས་ནས་དཔེ་ཆ་དེ་གཡར་ནས་ཆ་ཚང་གྲལ་སྒྲིག་པར་བཤུ་བ་རེད།དེ་དག་ཚང་མ་ནི་ངའི་བློ་སྒོ་འབྱེད་པའི་ཀློག་དེབ་ཏུ་གྱུར།ཨ་ཕའི་ཤུགས་རྐྱེན་འོག་ཏུ།ངས་སློབ་ཆུང་གི་སྐབས་སུགླིང་སྒྲུངཚན་པ་བཅུ་ཁ་ལོངས་ཙམ་དང་བོད་ཀྱི་དམངས་ཁྲོད་སྒྲུང་གཏམ་གཅེས་བསྡུས་ཀྱི་དཔེ་ཆ་འགའ་ཞིགགཞན་ལྷ་མོའི་འཁྲབ་གཞུང་བརྒྱད་ནང་གི་ཁ་ཤས།དག་ཡིག་དང་བརྡ་སྤྲོད་སྐོར་གྱི་དཔེ་ཆ་ཁ་ཤས་བཅས་བལྟས་མྱོང་།ད་དུང་ཁྱེད་ཚོ་སོག་པོའི་དམངས་ཁྲོད་སྒྲུང་གཏམདཔལ་ལྷ་ཀུན་བཟང་གི་གཏམ་རྒྱུདབོད་འགྱུར་མ་དངཆུ་ངོགས་གཏམ་རྒྱུདསོགས་བལྟས་མྱོང་།ངས་སློབ་ཆུང་སྐབས་སུ་བཀླགས་པའི་ལོ་རྒྱུས་དཔེ་ཆ་སྔ་ཤོས་ནིརྒྱལ་རབས་གསལ་བའི་མེ་ལོངརེད།དཔེ་ཆ་འདི་དག་གིས་ང་ལ་བག་ཆགས་ཟབ་མོ་བཞག་མྱོང་།